CELEX: 
Language: el
Date: 1985-04-03 00:00:00
Title: Απόφαση του Συμβουλίου της 26ης Μαρτίου 1985 για την έγκριση της ανταλλαγής επιστολών για την παράταση της διευθέτησης σχετικά με το σημείο 2 της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας περί του εμπορίου στον τομέα του προβείου και αιγείου κρέατος

Avis juridique important

|

31985D0211

85/211/ΕΟΚ: Απόφαση του Συμβουλίου της 26ης Μαρτίου 1985 για την έγκριση της ανταλλαγής επιστολών για την παράταση της διευθέτησης σχετικά με το σημείο 2 της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας περί του εμπορίου στον τομέα του προβείου και αιγείου κρέατος  

Επίσημη Εφημερίδα αριθ. L 096 της 03/04/1985 σ. 0030 - 0030 Φινλανδική ειδική έκδοση: Κεφάλαιο 11 τόμος 11 σ. 0209  Ισπανική ειδική έκδοση: Κεφάλαιο 03 τόμος 34 σ. 0099  Σουηδική ειδική έκδοση: Κεφάλαιο 11 τόμος 11 σ. 0209  Πορτογαλική ειδική έκδοση : Κεφάλαιο 03 τόμος 34 σ. 0099 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 26ης Μαρτίου 1985  για την έγκριση της ανταλλαγής επιστολών για την παράταση της διευθέτησης σχετικά με το σημείο 2 της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας περί του εμπορίου στον τομέα του προβείου και αιγείου κρέατος  (85/211/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η Ρουμανία, στο πλαίσιο της συμφωνίας αυτοπεριορισμού που έχει συνάψει με την Κοινότητα στον τομέα του προβείου και αιγείου κρέατος, καθώς και των ζώντων προβάτων και αιγών, ανέλαβε την υποχρέωση, με ανταλλαγή επιστολών, να περιορίσει τις εξαγωγές της με προορισμό ορισμένες αγορές της Κοινότητας που θεωρούνται ευαίσθητες ζώνες· ότι, ωστόσο, η δέσμευση αυτή περιορίστηκε μέχρι τις 31 Μαρτίου 1984·  ότι δεν έχουν μεταβληθεί οι συνθήκες που δικαιολογούσαν τον χαρακτηρισμό των εν λόγω ζωνών και, επομένως, πρέπει να προβλεφθεί η παράταση της διευθέτησης που αφορά τον περιορισμό των εξαγωγών προς τις ζώνες αυτές·  ότι η Επιτροπή διεξήγε διαπραγματεύσεις, προς τον σκοπό αυτό, με τη Ρουμανία και ότι οι διαπραγματεύσεις αυτές κατέληξαν σε συμφωνία,  ΑΠΟΦΑΣΙΖΕΙ:  Άρθρο 1  Η ανταλλαγή επιστολών για την παράταση της διευθέτησης σχετικά με το σημείο 2 της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας περί του εμπορίου στον τομέα του προβείου και αιγείου κρέατος εγκρίνεται εξ ονόματος της Κοινότητας.  Το κείμενο της ανταλλαγής επιστολών επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει την ανταλλαγή επιστολών που αναφέρεται στο άρθρο 1 δεσμεύοντας την Κοινότητα.  Βρυξέλλες, 26 Μαρτίου 1985.  Για το Συμβούλιο  Ο Πρόεδρος  F. M. PANDOLFI